El Tren Faller i la paella geganta de les Doloroses componen l'agenda festiva a l'Eliana
12 de març de 2016 19:00

La festa fallera continua amb l'agenda prevista per al cap de setmana anterior als dies grans. El dissabte 12 a partir de les 19 hores, tindrà lloc un dels actes més divertits per a les comissions de la localitat, el Tren Faller. En un ambient de carnestoltes, falleres i fallers es disfressen per a recórrer l'itinerari habitual, començant en el carrer Crist del Consol, carrer del Carme, Major, General Pastor, València, Francisco Alcaide i Ave Maria per a acabar en el carrer del Molí.

Durant el cap de setmana, cada comissió té prevista una programació d'activitats que inclouen actuacions d'orquestres, disco festes, jocs infantils i la tradicional plantà dels monuments a partir del diumenge 13.

A causa de la proximitat de les falles i la Setmana Santa en el calendari de 2016, enguany s'ajunten alguns actes d'ambdues celebracions. El diumenge 13 també es cuinarà a mig dia la tradicional paella geganta de les Doloroses en la plaça del País Valencià i hauran jocs infantils a partir de les 11 al carrer Puríssima.